text: Små og mellemstore virksomheder (SMV)
  
  publiceret: 2023-02-19 15:38:20+01:00
  Små og mellemstore virksomheder (SMV), bliver typisk beskrevet som virksomheder med under 250 ansatte. Gruppen omfatter både mikro virksomheder med under 10 ansatte, små virksomheder med 10 til 50 ansatte og mellemstore virksomheder med 50 til 250 ansatte. Cirka 99% af de 300.000 danske virksomheder er SMV’er, og to tredjedele af de ansatte i de danske private virksomheder er i en SMV.
  I EU bruger man i stedet for SMV-forkortelsen SME, som står for small and medium-sized enterprise. I USA og andre lande hører man ofte forkortelsen SMB. SMB står for small and medium-sized business eller small and midsized business. I USA vil man definere en SMV eller SME som op til 500 ansatte. På fransk bruger man forkortelsen PME som står for Petites et Moyennes Enterprises.
  EU arbejder med en definition på en SMV https://single-market-economy.ec.europa.eu/smes/sme-definition_en opdelt i tre grupper:
  Mange EU støtte programmer er målrettet små- og mellemstore virksomheder, og det kan derfor være vigtigt at vide for en virksomhed om den er i målgruppen.
  Årsregnskabsloven i Danmark www.retsinformation.dk/eli/lta/2019/838 opdeler virksomheder i fire grupper A, B, C og D efter størrelse og med forskellige krav til aflæggelse af regnskab.
  Mange af den små og mellemstore virksomheder i Danmark er organiseret i SMV Danmark https://smvdanmark.dk/ som tilbyder juridisk rådgivning, kurser, hjælp til eksport, hjælp til erhvervslån og støtte til udvikling af virksomheden.
  Ifølge erhvervsfremmestyrelsen erhvervsfremmebestyrelsen.dk var der Danmark i 2019 ca. 290.000 aktive SMV’er i Danmark med næsten 1 million ansatte svarende til 2/3 del af alle ansatte i den private sektor. Mikrovirksomheder har en meget begrænset internationalisering, men de mellemstore er lige så internationale som de store virksomheder. SMV’erne har primært brug for faglært og højtuddannet arbejdskraft.
  En af de store udfordringer for mange SMV’er er at følge med i digitaliseringen, navnlig i forhold til markedsføring af virksomheden. Man har derfor fra statens side iværksat et program kaldet SMV:Digital, som er et landsdækkende program, der skal understøtte, at flere SMV’er foretager investeringer i digitalisering, automatisering og e-handel. Programmet indeholder en række forskellige tilbud i form af tilskud til indkøb af privat rådgivning, tilskud til investeringer i teknologi og IT, innovative forløb, kompetenceforløb for ledere samt viden og vejledning om digitalisering og regulering. Det er Erhvervsstyrelsen, der står for arbejdet med programmet. smvdigital.dk/ giver en række oplysninger om programmet og eksempler på virksomheder, der har fået støtte.
  Det er vanskeligt for specielt de helt små virksomheder at komme i gang med eksport og der findes også en række programmer, der kan støtte dem. De er sammen med andre støtteprogrammer samlet under betegnelsen virksomhedsprogrammet virksomhedsprogrammet.dk . Der er her også links til andre støtteprogrammer og til de seks erhvervshuse – et i hver region – som kan støtte virksomheder.
  Vanskeligheder ved at finde de rette medarbejdere og holde på dem nævnes af mange ledere af SMV’er som en af de største udfordringer.
  SMV’erne er som de store virksomheder ramt af prisstigninger på råvarer og underleverancer, men de små virksomheder navnlig indenfor bygge og anlæg har ofte afgivet et bindende tilbud til en kunde og kan ikke hæve prisen. Det samme problem gælder de stigende energipriser hvor navnlig de mindre virksomheder i detailhandlen er hårdt ramt.